cyanic-selkie/wikianc huggingface dataset:
Ματθίλδη της Βραβάντης, κόμισσα του Αρτουά
Οικογένεια
Η Ματθίλδη παντρεύτηκε σε ηλικία 13 ετών (14 Ιουνίου 1237) τον πρώτο της σύζυγο, τον 21χρονο Ροβέρτο Α΄ κόμη τού Αρτουά. Ο Ροβέρτος Α΄ ήταν δεύτερος γιος του Λουδοβίκου Η΄ του Λέοντος και της Λευκής της Καστίλης, αδελφός του βασιλιά της Γαλλίας Λουδοβίκου Θ΄ του Αγίου. Μαζί του η Ματθίλδη απέκτησε:
Ο Ροβέρτος Α΄ δολοφονήθηκε, ενώ συμμετείχε στη Ζ΄ Σταυροφορία (8 Φεβρουαρίου 1250). Έπειτα η Ματθίλδη παντρεύτηκε σε δεύτερο γάμο τον Γκυ Γ΄ κόμη τού Σαιν-Πολ, μικρότερο γιο του Ούγου Α΄ κόμη του Μπλουά και της Μαρίας των Αβέν. Μαζί του απέκτησε:
Πηγές
Κατηγορία:Οίκος του Ρέγκιναρ Κατηγορία:Κόμισσες του Αρτουά
Το Αιγαίο στις φλόγες
Το Αρχιπέλαγος στις φλόγες (γαλλικά: L’Archipel en feu). Κυκλοφόρησε στα Ελληνικά με τους τίτλους «Το Αιγαίο στις φλόγες» και «Οι Πειραταί του Αιγαίου». Είναι μυθιστόρημα περιπέτειας του Γάλλου συγγραφέα Ιούλιου Βερν που διαδραματίζεται κατά τη διάρκεια της ελληνικής επανάστασης. Γράφτηκε το 1884 και εστιάζει στο έτος 1827, κατά τη διάρκεια του ελληνικού πολέμου της Ανεξαρτησίας. Το βιβλίο κυκλοφόρησε από τον εκδοτικό οίκο του Pierre Jules Hetzel (1814 – 1886).
Υπόθεση
Τα γεγονότα που περιγράφονται στο βιβλίο διαδραματίζονται το 1827, την εποχή της ναυμαχίας του Ναβαρίνου, η οποία έγειρε την πλάστιγγα προς την πλευρά της ανεξαρτησίας του νεοελληνικού κράτους από την οθωμανική αυτοκρατορία. Η λέξη "Αρχιπέλαγος" χρησιμοποιήθηκε για πρώτη φορά ως ονομασία του Αιγαίου Πελάγους και αυτό ακριβώς εννοούσε ο Βερν, όπως και κάθε άλλος σύγχρονος του.
Πλοκή
Μέσα στο ιστορικό πλαίσιο της Ελληνικής Επανάστασης (1821 – 1829), για την οποία ο συγγραφέας παραθέτει αρκετές και απόλυτα έγκυρες πληροφορίες, εξελίσσεται μία ερωτική ιστορία ανάμεσα σε δύο νέους. Η κοπέλα ονομάζεται Χατζίνα Ελιζούντο και είναι η μοναχοκόρη ενός πάμπλουτου χήρου, τραπεζίτη της Κέρκυρας. Ο Νέος, αξιωματικός του Γαλλικού Ναυτικού, είναι ο ένθερμος φιλέλληνας υποπλοίαρχος Άνρι ντ’ Αλμπαρέ. Παράλληλα με την εξέλιξη του ειδυλλίου, το Αιγαίο Πέλαγος φλέγεται από τις συγκρούσεις των αντιπάλων στόλων (επαναστατημένης Ελλάδας και Οθωμανικής Τουρκίας) αλλά και από τις ανελέητες επιδρομές των κάθε λογής και κάθε εθνικότητας πειρατών, ο πλέον διαβόητος των οποίων είναι ο αιμοσταγής «Σακρατίφ» που κανείς ζωντανός δε τον έχει δει. Καθοριστικό πρόσωπο του έργου είναι ο Μανιάτης εξωμότης καπετάνιος Νικόλας Στάρκος, που δεν διστάζει να προδώσει τον αγώνα των συμπατριωτών του για την ανεξαρτησία, προκειμένου ο ίδιος να κερδίσει πλούτη και δόξα.
Πηγές
Αιγαιο Αιγαιο στις φλογες
Άννα Σοφία Καρλόττα του Βρανδεμβούργου-Σβετ
H Άννα Σοφία (γερμ. Anna Sophie von Brandenburg-Schwedt von Hohenzollern, 24 Δεκεμβρίου 1706 - 3 Ιανουαρίου 1751) από τον Οίκο των Χοεντσόλλερν ήταν κόρη του Δούκα του Βρανδεμβούργου-Σβετ και με τον γάμο της έγινε δούκισσα της Σαξονίας-Άιζεναχ.
Βιογραφία
Ήταν η πρώτη κόρη του Αλβέρτου Φρειδερίκου του Βρανδεμβούργου-Σβετ και της Μαρίας Δωροθέας των Κέττλερ, κόρης του Φρειδερίκου Καζιμίρ της Κουρλάνδης και Σεμιγκάλια.
Οικογένεια
Παντρεύτηκε το 1723 τον Γουλιέλμο Ερρίκο της Σαξονίας-Άιζεναχ. Δεν απέκτησαν απογόνους.
Γοργόνες (ταινία 1990)
Οι Γοργόνες είναι μια αμερικανική οικογενειακή δραματική κομεντί του 1990 σε σκηνοθεσία Ρίτσαρντ Μπέντζαμιν με πρωταγωνιστές τους Σερ, Μπομπ Χόσκινς, Ουινόνα Ράιντερ, Μάικλ Σέφλινγκ και Κριστίνα Ρίτσι στο κινηματογραφικό της ντεμπούτο. Η ταινία βασίζεται στο ομώνυμο μυθιστόρημα της Πάτι Νταν του 1986 και διαδραματίζεται στις αρχές της δεκαετίας του 1960. Η πλοκή της επικεντρώνεται σε μια νευρωτική έφηβη που μετακομίζει με την ασυνήθιστη μητέρα της και τη μικρή της αδελφή σε ένα χωριό στη Μασαχουσέτη.
Αρχικά η ταινία σχεδιάστηκε για να γίνει το αγγλόφωνο ντεμπούτο του Σουηδού σκηνοθέτη Λάσε Χάλστρομ, αλλά σκηνοθετήθηκε τελικά από τον Μπέντζαμιν αφού τόσο ο Χάλστρομ όσο και ο Φρανκ Οζ εγκατέλειψαν το έργο. Τα γυρίσματα της ταινίας Γοργόνες πραγματοποιήθηκαν σε διάφορες τοποθεσίες στη Μασαχουσέτη το φθινόπωρο του 1989.
Η ταινία κυκλοφόρησε τον Δεκέμβριο του 1990 και έγινε αντικείμενο κριτικής, ιδιαίτερα για την ερμηνεία της Ράιντερ, η οποία ήταν υποψήφιο για Χρυσή Σφαίρα Β' Γυναικείου Ρόλου - κινηματογραφική ταινία και Βραβείο Εθνικού Συμβουλίου Κριτικών. Η Ρίτσι κέρδισε επίσης βραβείο Young Artist για την ερμηνεία της.
Πανεπιστήμιο Δυτικής Αττικής
Το Πανεπιστήμιο Δυτικής Αττικής (ΠΑ.Δ.Α.) είναι Ανώτατο Εκπαιδευτικό Ίδρυμα (A.E.I.) της Ελλάδας με εγκαταστάσεις σε όλη την Αττική. Ιδρύθηκε στις 2 Μαρτίου του 2018 ως αποτέλεσμα της συγχώνευσης του Ανώτατου Τεχνολογικού Εκπαιδευτικού Ιδρύματος Αθήνας και του Ανώτατου Εκπαιδευτικού Ιδρύματος Πειραιά Τεχνολογικού Τομέα, ενώ το 2019 εντάχθηκε στο νεοϊδρυθέν πανεπιστήμιο η Εθνική Σχολή Δημόσιας Υγείας (Ε.Σ.Δ.Υ.)
Σήμερα αποτελεί το τρίτο μεγαλύτερο πανεπιστήμιο της Ελλάδας (μετά το Α.Π.Θ. και το Ε.Κ.Π.Α.), ενώ θεωρείται το πλέον ταχέως αναπτυσσόμενο Πανεπιστήμιο στη χώρα και ένα από τα πιο ραγδαία αναπτυσσόμενα πανεπιστημιακά ιδρύματα σε ολόκληρη την Νοτιοανατολική Ευρώπη.
Γοργόνες (ταινία 1990)
Πλοκή
Μετά τον τερματισμό μιας σχέσης με τον παντρεμένο εργοδότη της, η Ρέιτσελ και οι κόρες της μετακομίζουν στο χωριό Ίστπορτ της Μασαχουσέτης όπου η Ρέιτσελ βρίσκει επίσης δουλειά ως γραμματέας σε έναν δικηγόρο. Η Σάρλοτ είναι ενθουσιασμένη με την τοποθεσία του νέου τους σπιτιού, καθώς συνορεύει με ένα μοναστήρι, επειδή έχει εμμονή με τον Καθολικισμό, προς ενόχληση της μη θρήσκας Εβραίας μητέρας της.
Πανεπιστήμιο Δυτικής Αττικής
Με στόχο την υψηλή γνώση και την ανάπτυξη της φιλοσοφίας, το πανεπιστήμιο λειτουργεί µε υψηλές εκπαιδευτικές και ερευνητικές προδιαγραφές και ανταποκρίνεται σε μεγάλο βαθμό στις ιδιαίτερα αυξημένες απαιτήσεις μιας σύγχρονης κοινωνίας για δημιουργία στελεχών µε σοβαρή επιστημονική και τεχνοκρατική υποδομή. Αποστολή του Πανεπιστημίου Δυτικής Αττικής είναι η παροχή άριστης ποιότητας εκπαίδευσης στα γνωστικά αντικείμενα που θεραπεύει, η παραγωγή ερευνητικών επιτευγμάτων διεθνούς απήχησης, με ταυτόχρονη διάχυσή τους στην κοινωνία, αλλά και η καλλιέργεια των τεχνών και του πολιτισμού.
Γοργόνες (ταινία 1990)
Πλοκή
Η Σάρλοτ σύντομα ερωτεύεται τον Τζο Πορέτι, τον 26χρονο φύλακα του μοναστηριού και οδηγό του τοπικού σχολικού λεωφορείου. Εντωμεταξύ, η Ρέιτσελ γνωρίζει έναν ιδιοκτήτη τοπικού καταστήματος παπουτσιών, τον Λου Λάντσκι, και σιγά σιγά ξεκινά σχέση μαζί του. Μετά τη δολοφονία του Τζον Φιτζέραλντ Κένεντι, η Σάρλοτ βρίσκει τον Τζο να χτυπά την καμπάνα του μοναστηριού και τον παρηγορεί. Ωστόσο, καθώς αρχίζουν να φιλιούνται, αισθάνεται αμαρτωλή και φεύγει. Μετά τη συνάντησή τους, αρχίζει να νηστεύει για να διώξει τις αμαρτωλές σκέψεις της, λιποθυμώντας τελικά από πείνα.
Ανεκπαίδευτη πάνω σε θέματα σεξ, η Σάρλοτ φοβάται ότι ο Θεός θα την τιμωρήσει με εγκυμοσύνη μέσω άμωμης σύλληψης και αποφασίζει να κλέψει το αυτοκίνητο της μητέρας της και να το σκάσει. Οδηγεί όλη τη νύχτα και τελικά σταματά στο σπίτι μιας οικογένειας στο Νιου Χέιβεν του Κονέκτικατ, ισχυριζόμενη ότι είχε προβλήματα με το αυτοκίνητο.
Πανεπιστήμιο Δυτικής Αττικής
Ειδικότερα, το πανεπιστήμιο προσφέρει:
Γοργόνες (ταινία 1990)
Πλοκή
Η οικογένεια την προσκαλεί να πάρουν πρωινό, αλλά τότε καταφθάνει ο Λου για να πάρει τη Σάρλοτ κατά τη διάρκεια του γεύματος, αφού την εντοπίζει μετά από καταγγελία για κλοπή αυτοκινήτου. Η Ρέιτσελ τιμωρεί τη Σάρλοτ όταν επιστρέφει σπίτι, αλλά εκείνη δεν αποκαλύπτει γιατί έφυγε. Την επόμενη μέρα, η Σάρλοτ κλείνει ραντεβού με έναν τοπικό μαιευτήρα με το όνομα Τζόαν Αρκ. Ο γιατρός λέει στη Σάρλοτ ότι δεν είναι δυνατόν να είναι έγκυος.
Πανεπιστήμιο Δυτικής Αττικής
Ιστορία
Το Πανεπιστήμιο προέρχεται από το ΑΤΕΙ Αθήνας, το ΑΕΙ Πειραιά ΤΤ και την Εθνική Σχολή Δημόσιας Υγείας (Ε.Σ.Δ.Υ.). Τα δυο πρώτα είχαν εξαιρετικά επιτυχή πορεία 45 χρόνων λειτουργίας από την ίδρυση τους, από τα οποία τα 20 σχεδόν χρόνια στην Ανώτατη Εκπαίδευση. Η Εθνική Σχολή Δημόσιας Υγείας (Ε.Σ.Δ.Υ.) ιδρύθηκε αρχικά από τον Ελευθέριο Βενιζέλο ως Υγειονομική Σχολή Αθηνών το 1929 και το 1994 πήρε την τρέχουσα ονομασία της. Η πρωτοβουλία της ίδρυσης του πανεπιστημίου χαρακτηρίστηκε ως σημαντική ακαδημαϊκά, αναπτυξιακά και κοινωνικά από το σύνολο της εκπαιδευτικής κοινότητας, καθώς είχαν προηγηθεί τα θετικά σχόλια για το επίπεδο σπουδών τους από την εξωτερική αξιολόγηση της ΑΔΙΠ (νυν ΕΘΑΑΕ) για τα δύο τεχνολογικά ιδρύματα.
Γοργόνες (ταινία 1990)
Πλοκή
Σε ένα πάρτι μασκέ την παραμονή της Πρωτοχρονιάς, ο Λου ζητά από τη Ρέιτσελ να τον παντρευτεί και να μετακομίσει μαζί του, αλλά εκείνη αρνείται, υπενθυμίζοντάς του ότι είναι ακόμα παντρεμένος με τη γυναίκα του (η οποία τον είχε εγκαταλείψει). Μετά το πάρτι, ανακαλύπτοντας ότι το αυτοκίνητό της δεν παίρνει μπροστά, η Ρέιτσελ γυρίζει στο σπίτι με τον Τζο και το δικό του αυτοκίνητο. Φτάνοντας στο σπίτι, η Ρέιτσελ φιλάει στον Τζο και του εύχεται καλή χρονιά.
Πανεπιστήμιο Δυτικής Αττικής
Έμβλημα
Έμβλημα του Πανεπιστημίου Δυτικής Αττικής είναι ο αρχαίος Αθηναίος φιλόσοφος Πλάτωνας, μαθητής του Σωκράτη, δάσκαλος του Αριστοτέλη και ιδρυτής της Ακαδημίας Πλάτωνος. Μάλιστα, ο αρχαιολογικός χώρος της εν λόγω Ακαδημίας, η οποία θεωρείται και ως το πρώτο γνωστό αρχαίο πανεπιστήμιο με αντικείμενα μελέτης τη φιλοσοφία, τα μαθηματικά, τις φυσικές και τις πολιτικές επιστήμες, βρίσκεται σε μικρή απόσταση από πανεπιστημιουπόλεις του ιδρύματος. Η κεφαλή του Πλάτωνος είναι αυτή όπως απεικονίζεται στον ομώνυμο γλυπτό Ανδριάντα που είναι τοποθετημένος στο περίβολο της Ακαδημίας Αθηνών, ο οποίος φιλοτεχνήθηκε από το γλύπτη Λεωνίδα Δρόση (1836-1884) καθηγητή στο Μετσόβιο Πολυτεχνείο και κυριότερο εκπρόσωπο της νεοκλασικής γλυπτικής στην Αθήνα του 19ου αιώνα.
Σχολές και τμήματα
Το ίδρυμα αποτελείται από 6 Σχολές και 27 Τμήματα που καλύπτουν όλο το φάσμα των πανεπιστημιακών σπουδών. μικρογραφία|270x270εσ|Πανεπιστημιούπολη Άλσους Αιγάλεω μικρογραφία|270x270εσ|Πανεπιστημιούπολη Αρχαίου Ελαιώνα
Γοργόνες (ταινία 1990)
Πλοκή
Ενώ η Κέιτ αναρρώνει, η εξοργισμένη Ρέιτσελ τσακώνεται με τη Σάρλοτ επειδή είναι ανεύθυνη και απειλεί να μετακομίσουν ξανά σε άλλη πόλη. Η διαμάχη τελειώνει όταν η Ρέιτσελ χαστουκίζει τη Σάρλοτ και στη συνέχεια κάνουν μια ήρεμη, εγκάρδια συνομιλία. Ενώ μιλούν για τον πατέρα της, η Σάρλοτ συνειδητοποιεί ότι δεν θα επιστρέψει ποτέ. Η Ρέιτσελ συμφωνεί τελικά με την παράκληση της Σάρλοτ να μείνουν στο Ίστπορτ τουλάχιστον έναν χρόνο ακόμη.
Τον επόμενο χρόνο, η σχέση της Ρέιτσελ και του Λου συνεχίζεται, ενώ ο Τζο μετακομίζει στην Καλιφόρνια για να ανοίξει φυτώριο, διατηρώντας επαφή με τη Σάρλοτ μέσω καρτ ποστάλ. Στο σχολείο, η Σάρλοτ έχει αποκτήσει νέα φήμη λόγω της σεξουαλικής της επαφής με τον Τζο και αντικαθιστά την εμμονή της με τον Καθολικισμό με την ελληνική μυθολογία. Η Κέιτ αναρρώνει και κολυμπάει ξανά, αν και το ατύχημα της έχει δημιουργήσει μικρό πρόβλημα στην ακοή.
Πανεπιστήμιο Δυτικής Αττικής
Ακαδημαϊκή Αξιολόγηση
Το 2015 το Α.Τ.Ε.Ι. Αθήνας αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) ως Worthy of merit (άξιο μνείας), ενώ το 2016 το ΑΕΙ Πειραιά Τ.Τ. έλαβε Θετική Αξιολόγηση. Πέραν των άριστων αξιολογήσεων από την ΑΔΙΠ (νυν ΕΘΑΑΕ) τα ακαδημαϊκά ιδρύματα από τα οποία προήλθε το Πα.Δ.Α. είχαν λάβει πλήθος διεθνών διακρίσεων και θετικών αξιολογήσεων (Webometrics Ranking of World Universities κ.ά.), έχοντας όχι μόνο τις υψηλότερες αξιολογήσεις ανάμεσα σε άλλα τεχνολογικά ιδρύματα, αλλά και από πολλά πανεπιστημιακά, τόσο της Ελλάδας όσο και του εξωτερικού. Ενδεικτικό ακόμη, του υψηλού επιπέδου παρεχόμενων σπουδών είναι ότι αρκετά τμήματα του Πα.Δ.Α. έχουν υψηλότερες αξιολογήσεις από όλα τα αντίστοιχα τμήματα άλλων πανεπιστημίων (π.χ. τμήμα Νοσηλευτικής).
Γοργόνες (ταινία 1990)
Πλοκή
Η ταινία τελειώνει με τη Ρέιτσελ, τη Σάρλοτ και την Κέιτ να χορεύουν στην κουζίνα, στρώνοντας τραπέζι για ένα οικογενειακό γεύμα, κάτι που δεν συνήθιζαν να κάνουν.
Πανεπιστήμιο Δυτικής Αττικής
Ακαδημαϊκή Αξιολόγηση
Το 2021 η Εθνική Αρχή Ανώτατης Εκπαίδευσης (ΕΘΑΑΕ) πιστοποίησε ότι το Πανεπιστήμιο Δυτικής Αττικής (ΠΑ.Δ.Α.) συμμορφώνεται πλήρως με τα εθνικά και διεθνή πρότυπα διασφάλισης ποιότητας στην Ανώτατη Εκπαίδευση, ενώ την περίοδο 2022-2023 ολοκληρώθηκε με επιτυχία η εξωτερική αξιολόγηση των τμημάτων του πανεπιστημίου.
Γοργόνες (ταινία 1990)
Ανάπτυξη
Οι παραγωγοί προσέλαβαν αρχικά τον Σουηδό σκηνοθέτη Λάσε Χάλστρομ για να σκηνοθετήσει την ταινία Γοργόνες που επρόκειτο να είναι το αγγλόφωνο μεγάλου μήκους ντεμπούτο του, αλλά εκείνος εγκατέλειψε το έργο για να σκηνοθετήσει το Ένας γοητευτικός σαραντάρης (1991). Στη συνέχεια προσέλαβαν τον Φρανκ Οζ ως αντικαταστάτη, αλλά και εκείνος εγκατέλειψε το έργο μετά από σύγκρουση με τις ηθοποιούς Σερ και Ουινόνα Ράιντερ. Τελικά, για να σκηνοθετήσει την ταινία προσελήφθη ο Ρίτσαρντ Μπέντζαμιν.
Ο παραγωγός Πάτρικ Πάλμερ σχολίασε ότι τόσο ο Χάλστρομ όσο και ο Οζ είχαν οραματιστεί έναν πιο σκοτεινό τόνο για την ταινία και ότι κάποια στιγμή, η εκδοχή της ταινίας του Χάλστρομ περιλάμβανε την αυτοκτονία της Σαρλότ.
Πανεπιστήμιο Δυτικής Αττικής
Εξωστρέφεια, καινοτομία και έρευνα
Το Πανεπιστήμιο συνεργάζεται με πλήθος πανεπιστημιακών και ερευνητικών ιδρυμάτων τόσο της Ελλάδας όσο και του εξωτερικού, ενώ διαδραματίζει σημαίνοντα ρόλο στο διεθνές ακαδημαϊκό και ερευνητικό γίγνεσθαι, τόσο με την διοργάνωση επιστημονικών συνεδρίων και διαλέξεων, αλλά και πλήθους άλλων δράσεων (π.χ. διοργάνωση TEDx event), όσο και με την ενεργή συμμετοχή των φοιτητών και των καθηγητών στην έρευνα μέσω των 321 ερευνητικών προγραμμάτων και των 78 ερευνητικών εργαστηρίων που διαθέτουν τα τμήματα του πανεπιστημίου, καθώς και κορυφαίων επιστημονικών εκδόσεων.
Γοργόνες (ταινία 1990)
Κάστινγκ
Η Έμιλι Λόιντ είχε αρχικά επιλεγεί για τον ρόλο της Σάρλοτ Φλαξ. Η ηθοποιός είχε αρχίσει να γυρίζει την ταινία όταν η Σερ παραπονέθηκε ότι η Λόιντ δεν της έμοιαζε αρκετά για να παίζει την κόρη της. Η Ουινόνα Ράιντερ, η οποία εντυπωσίασε τόσο τη Σερ όσο και τον τότε σκηνοθέτη Οζ στο Φονικό πάθος (1989), πήρε στη συνέχεια τον ρόλο. Η Λόιντ έκανε αγωγή στην Orion Pictures Corporation και στη Mermaid Productions για αθέτηση σύμβασης και έλαβε 175.000 δολάρια ΗΠΑ αποζημίωση σε συμφωνία που έγινε τη δεύτερη ημέρα της δίκης, στις 30 Ιουλίου 1991.
Πανεπιστήμιο Δυτικής Αττικής
Εξωστρέφεια, καινοτομία και έρευνα
Στο Πα.Δ.Α. επιπλέον από το 2019 ιδρύθηκε και λειτουργεί Πανεπιστημιακό Ερευνητικό Κέντρο (Π.Ε.Κ.), καθώς επίσης και το Ινστιτούτο Διοίκησης και Ανάπτυξης Λιμένων με εξειδίκευση στο σχεδιασμό, το συντονισμό και την υλοποίηση καινοτόμων στρατηγικών ερευνητικών έργων με πεδίο εφαρμογής τα λιμάνια της Ελλάδας συμπεριλαμβανομένων των λιμενικών ζωνών, καθώς και τις δραστηριότητες που σχετίζονται με αυτά.
Επίσης το πανεπιστήμιο αποτελεί ενεργό μέλος πολλών διεθνών οργανισμών μεταξύ άλλων του International Association of Universities (ΙΑU), European University Association (EUA), Community of Mediterranean Universities και του United Nations Academic Impact, που τελεί υπό την αιγίδα του Ο.Η.Ε.
Γοργόνες (ταινία 1990)
Γυρίσματα
Τα γυρίσματα της ταινίας Γοργόνες ξεκίνησαν στις 25 Σεπτεμβρίου 1989 στη Μασαχουσέτη και ολοκληρώθηκαν στις 15 Δεκεμβρίου του ίδιου έτους. Το εξωτερικό σπίτι της οικογένειας Φλαξ χτίστηκε για την ταινία στο Κούλιτζ Πόιντ της Μασαχουσέτης και το κέντρο της πόλης Ρόκπορτ της Μασαχουσέτης χρησίμευσε ως το φανταστικό χωριό Ίστπορτ. Σε μια αγροτική περιοχή κοντά στο Νορθ Ίστον της Μασαχουσέτης, κατασκευάστηκε ένα καμπαναριό ύψους 18 μέτρων καθώς και ένα εξοχικό σπίτι. Ορισμένες εσωτερικές φωτογραφίες ολοκληρώθηκαν σε μια αποθήκη στο Μόλντεν της Μασαχουσέτης. Οι περισσότερες σκηνές της ταινίας γυρίστηκαν στη Μασαχουσέτη και μερικές πρόσθετες έγιναν στο Ρόουντ Άιλαντ και στο Νιου Χάμσαϊρ.
Πανεπιστήμιο Δυτικής Αττικής
Εξωστρέφεια, καινοτομία και έρευνα
Το ΠΑΔΑ αποτελεί επίσης τον Εθνικό Συντονιστή υλοποίησης της Ευρωπαϊκής πλατφόρμας Youth WiKi. To Youth Wiki είναι η ηλεκτρονική εγκυκλοπαίδεια, που δημιούργησε η Ε.Ε., με στόχο την καλύτερη γνώση και κατανόηση των εθνικών πολιτικών για τη νεολαία που εφαρμόζονται στις Ευρωπαϊκές χώρες. Η πλατφόρμα παρέχει πληροφόρηση για τις αποφάσεις, τις δράσεις, τον τρόπο λειτουργίας των εθνικών δομών και τις πολιτικές συζητήσεις που αφορούν και επηρεάζουν τη ζωή των νέων. Το Youth Wiki αποτελεί επίσης ένα πολύτιμο εργαλείο για φορείς χάραξης πολιτικής, εκπροσώπους οργανώσεων νεολαίας, ερευνητές και εν γένει την κοινωνία των πολιτών. Το ΠΑΔΑ, αναλαμβάνει τη συλλογή, επεξεργασία και παροχή της απαραίτητης πληροφόρησης για τις πολιτικές που ακολουθούνται σε όλη την Ελλάδα στον τομέα της νεολαίας.
Γοργόνες (ταινία 1990)
Κριτικές
Στο Rotten Tomatoes η ταινία έχει βαθμολογία 74% με βάση κριτικές 23 κριτικών. Στο Metacritic έχει βαθμολογία 56% με βάση κριτικές 20 κριτικών. Το κοινό που ερωτήθηκε από το CinemaScore έδωσε στην ταινία βαθμό "Β" στην κλίμακα από το Α έως το F.
Πανεπιστήμιο Δυτικής Αττικής
Εξωστρέφεια, καινοτομία και έρευνα
Ακόμη το ΠΑ.Δ.Α. αποτελεί το πρώτο «Πράσινο Πανεπιστήμιο» στην Ελλάδα κατέχοντας όχι μόνο υψηλότερη θέση από όλα τα ελληνικά πανεπιστημία, αλλά και την 487η παγκόσμια θέση των πανεπιστημίων σε όρους βιώσιμης ανάπτυξης με βάση την αξιολόγησή τους σε 39 δείκτες σύμφωνα με το UI GreenMetric World University Rankings. καθώς χρησιμοποιεί, αποκλειστικά, ήπιες και ανανεώσιμες πηγές ενέργειας, ενώ είναι και το πρώτο ελληνικό Πανεπιστήμιο στη Νοτιοανατολική Ευρώπη που συμμετέχει στο Ευρωπαϊκό Δίκτυο Ανώτατης Εκπαίδευσης για τη Βιώσιμη Ανάπτυξη “COPERNICUS Alliance”.
Γοργόνες (ταινία 1990)
Κριτικές
Ο Βίνσεντ Κάνμπι της εφημερίδας New York Times έγραψε: «Οι Γοργόνες, προσαρμοσμένες από την Αγγλίδα συγγραφέα Τζουν Ρόμπερτς από το μυθιστόρημα της Πάτι Νταν, είναι μια ιδιαίτερα τρυφερή αλλά σοφή κωμωδία πάνω στο σοβαρό θέμα της ενηλικίωσης». Ο Ρότζερ Ίμπερτ από τους Chicago Sun-Times έδωσε στην ταινία 3 στα 4 αστέρια και έγραψε: «Οι Γοργόνες δεν είναι ακριβώς καλές, αλλά δεν είναι βαρετές. Η Ουινόνα Ράιντερ, σε έναν ακόμη αλλοτριωμένο αουτσάιντερ ρόλο, εκπέμπει πραγματικό χάρισμα. Και αυτό που λέει η ταινία για τη Σερ είναι τόσο άπιαστο όσο και συναρπαστικό».
Εξωτερικοί σύνδεσμοι
Κατηγορία:Ταινίες παραγωγής Orion Pictures Κατηγορία:Ταινίες γυρισμένες στο Τέξας Κατηγορία:Ταινίες γυρισμένες στο Ρόουντ Άιλαντ Κατηγορία:Ταινίες γυρισμένες στην Βοστώνη Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες του 1990
Πανεπιστήμιο Δυτικής Αττικής
Εξωστρέφεια, καινοτομία και έρευνα
Μερικές αξιοσημείωτες καινοτόμες δράσεις «πράσινης ανάπτυξης» είναι:
Τέλος, το πανεπιστήμιο διαθέτει την σύγχρονη διαδικτυακή ειδησεογραφική πύλη ονόματι "Πανεπιστημιακοί Διάλογοι" η οποία και αποτελεί πρωτοποριακό εγχείρημα για την ελληνική ακαδημαϊκή κοινότητα και ειδησεογραφία.
Η ζωή στο ΠΑΔΑ
Η φοιτητική ζωή στο Πανεπιστήμιο Δυτικής Αττικής αποτελεί αναπόσπαστο συστατικό στοιχείο της πανεπιστημιακής εμπειρίας, προσφέροντας στους φοιτητές του μια μοναδική ευκαιρία να βιώσουν μοναδικές εμπειρίες, να γνωρίσουν νέους ανθρώπους και να νιώσουν ότι ανήκουν σε μια οργανωμένη κοινότητα, η οποία επικεντρώνεται στην πνευματική, επαγγελματική, κοινωνική και πολιτιστική ανάπτυξη των φοιτητών της.
Γνωριμίες, συναντήσεις, ανταλλαγή απόψεων, προώθηση ιδεών, νέοι τόποι, νέοι άνθρωποι αποτελούν σημαντικό και αναπόσπαστο κομμάτι της φοιτητικής ζωής, η οποία αναπτύσσεται τόσο εντός όσο και εκτός των Πανεπιστημιουπόλεων του Πανεπιστημίου Δυτικής Αττικής.
Υποδομές
μικρογραφία|280x280εσ|Συνεδριακό Κέντρο "Περικλής Λύτρας" Πανεπιστημιούπολης Άλσους Αιγάλεω μικρογραφία|280x280εσ|Συνεδριακό & Πολιτιστικό Κέντρο Πανεπιστημιούπολης Αρχαίου Ελαιώνα
Οι χώροι του Πανεπιστημίου αναπτύσσονται σε τρεις υπερσύγχρονες πανεπιστημιουπόλεις, που φυλάσσονται από εξειδικευμένο προσωπικό ασφαλείας 24 ώρες το εικοσιτετράωρο, ενώ είναι πλήρως προσβάσιμες για ΑμΕΑ:
Επιπλέον, στις πανεπιστημιουπόλεις Άλσους Αιγάλεω και Αρχαίου Ελαιώνα είναι εγκατεστημένοι δύο μόνιμοι, πλήρως εξοπλισμένοι σταθμοί του ΕΚΑΒ. Κατ΄αυτόν τον τρόπο διασφαλίζεται η 24ωρη παρουσία διασωστών του ΕΚΑΒ με ασθενοφόρα και μηχανές άμεσης επέμβασης στο ΠΑΔΑ προκειμένου να εξυπηρετείται η προνοσοκομειακή φροντίδα, καθώς και η άμεση διακομιδή σε νοσοκομείο τόσο της ακαδημαϊκής κοινότητας του Ιδρύματος, όσο και των κατοίκων της ευρύτερης περιοχής.
Τέλος, υπάρχει σε φάση ολοκλήρωσης εντός του 2022 και 4η πανεπιστημιούπολη στο Μοσχάτο Αττικής επί της λεωφόρου Πειραιώς 52 στον Νότιο Τομέα Αθηνών, εμβαδού 7.600 m2 στην οποία πρόκειται να εγκατασταθεί η Σχολή Εφαρμοσμένων Τεχνών και Πολιτισμού, ενώ σύντομα αναμένεται να αρχίσει η κατασκευή σύγχρονων Φοιτητικών Εστιών του πανεπιστημίου στο Πάρκο Πόλης στα Άνω Λιόσια μέσω ΣΔΙΤ. Το ίδρυμα επίσης διαθέτει παραρτήματα όπως το κέντρο βρεφών "Η ΜΗΤΕΡΑ" στο Ίλιον, όπου στεγάζεται το τμήμα Αγωγής και Φροντίδας στην Πρώιμη Παιδική Ηλικία.
Παραπομπές
Δυτικης Αττικης Κατηγορία:Ανώτατα Εκπαιδευτικά Ιδρύματα στην Αθήνα
Ολέκσιγι Ντανίλοβ
Ο Ολέκσιγι Μιατσεσλόβοβιτς Ντανίλοβ (ουκρανικά: Олексій Мячеславович Данілов) (7 Σεπτεμβρίου 1962 -) είναι Ουκρανός πολιτικός. Είναι ο γραμματέας του Συμβουλίου Εθνικής Άμυνας και Ασφάλειας (από τις 3 Οκτωβρίου 2019).
Πολιτικές απόψεις
Τον Οκτώβριο 2021 ο Ντανίλοβ δήλωσε πως πίστευε ότι θα ήταν καλύτερα για την Ουκρανία να γίνει προεδρική δημοκρατία παρά κοινοβουλευτική-προεδρική δημοκρατία. Υποστήριξε ότι θα «ήταν δυνατό να γίνει ένα άλμα προς τα εμπρός» μόνο με ένα «υπεύθυνο άτομο πού ξέρει προς τα πού πηγαίνει η χώρα». Η Ουκρανία είναι κοινοβουλευτική-προεδρική δημοκρατία.
Προσωπική ζωή
Ο Ντανίλοβ είναι παντρεμένος με την Λουντμίλα. Το ζευγάρι έχει τέσσερα παιδιά και επτά εγγόνια.
Μάρκος Ιούνιος Σιλανός (ύπατος το 46)
Ο Μάρκος Ιούνιος Σιλανός, λατιν.: Marcus Junius Silanus, (μ.Χ. 14–54) ήταν Ρωμαίος συγκλητικός.
Βιογραφία
Ήταν ο μεγαλύτερος γιος του Mάρκου Ιουνίου Σιλανού Τορκουάτου και της Aιμιλίας Λεπίδας. Η μητέρα του ήταν δισεγγονή του Αυτοκράτορα Αυγούστου. Ως μέλος της αυτοκρατορικής οικογένειας, ο Σιλανός θα μπορούσε επομένως να θεωρηθεί πιθανός υποψήφιος για τη διαδοχή.
Αν και τιμήθηκε με υπατεία από τον Αυτοκράτορα Κλαύδιο το 46, και υπηρέτησε ως ανθύπατος κυβερνήτης της Ασίας, ο Σιλανός δεν επέζησε του τέλους αυτού του Αυτοκράτορα. Παρόλο που ο Τάκιτος αθωώνει τον Νέρωνα για το τέλος του Σιλανού, το «πρώτο έγκλημα του νέου princeps», ο ιστορικός ορίζει την Αγριππίνα, μητέρα του Νέρωνα, ως αρχιτέκτονα του φόνου, με το σκεπτικό ότι φοβόταν, ότι ο Σιλανός θα εκδικηθεί το τέλος του αδελφού του, του οποίου ήταν ο δράστης. Όπως και με τον Κλαύδιο, το δηλητήριο ήταν το μέσο για το τέλος του Σιλανού. Η επιτομή της Ρωμαϊκής Ιστορίας του Δίωνα Κάσσιου μας λέει, ότι η Αγριππίνα έστειλε στον Σιλανό το ίδιο δηλητήριο, που είχε δώσει στον εκλιπόντα σύζυγό της. Ο Τάκιτος μας πληροφορεί, ότι το θανατηφόρο φάρμακο χορηγήθηκε από έναν Ρωμαίο της τάξης των ιππέων, που ονομαζόταν Πόπλιος Κελέριος, με τη βοήθεια ενός απελεύθερου, που ονομαζόταν Έλιος. Το ζευγάρι διέπραξε το έγκλημα ανοιχτά και η επαρχία της Ασίας τελικά άσκησε δίωξη στον Κελέριο γι' αυτή την πράξη. Επιπλέον, σύμφωνα με τον Τάκιτο, ο Νέρων φρόντισε να καθυστερήσει η δίωξη σε τέτοιο βαθμό, ώστε ο Κελέριος απεβίωσε σε βαθιά γεράματα.
Ο γιος του Σιλανού, Λούκιος Ιούνιος Σιλανός Τορκουάτος, τον οποίο ο Τάκιτος αποκαλεί μετριοπαθή νεαρό (modesta iuventa), θεωρήθηκε απειλή για παρόμοιους λόγους όπως και ο πατέρας του, και οι πληροφοριοδότες επινόησαν σύντομα μια συνωμοσία, που ενέπλεκε αυτόν και τη θεία του Ιουνία Λεπίδα με κατηγορία για μαγικές τελετές και αιμομιξία. Όταν εξορίστηκε στο Βάριον, επιτέθηκε από έναν εκατόνταρχο και μερικούς φρουρούς. Ο νεαρός Σιλανός, ωστόσο, δεν άνοιξε τις φλέβες του, όταν τον προσκάλεσαν. Κατέβηκε πολεμώντας με τις γροθιές του και ο Τάκιτος σημειώνει, ότι ο εκατόνταρχος αναγκάστηκε να τον πλήξει με το σπαθί του. Η θανατηφόρα πληγή του, σύμφωνα με τον ιστορικό, ήταν μπροστά.
Υποσημειώσεις
Κατηγορία:Ιουλιο-Κλαυδιανή δυναστεία
Λούκιος Ιούνιος Σιλανός Τορκουάτος
Δύο ευγενείς, ένας θείος και ο ανιψιός που μοιράζονταν το όνομα Λούκιος Ιούνιος Σιλανός Τορκουάτος, λατιν.: Lucius Junius Silanus Torquatus και ήταν απόγονοι του Ρωμαίου Αυτοκράτορα Αυγούστου, έζησαν τον 1ο αιώνα μ.Χ.
Λ. Ι. Σιλανός o Πρεσβύτερος
Ο Λ. Ι. Σιλανός (απεβ το 49), ήταν ο τρίτος γεννημένος γιος της Aιμιλίας Λεπίδας και του Mάρκου Ιουνίου Σιλανού Τορκουάτου, μέλος των Ιουνίων Σιλανών, γένους της Αρχαίας Ρώμης. Οι γονείς της μητέρας του ήταν η Ιουλία η Νεότερη, εγγονή του Αυγούστου και ο ύπατος Λούκιος Αιμίλιος Παύλος. Μέσω των γονέων της μητέρας του ήταν απόγονος του Ρωμαίου Αυτοκράτορα Αυγούστου, της ευγενούς συζύγου του Σκριβωνίας, του πολιτικού Mάρκου Βιψάνιου Αγρίππα και του υπάτου Λούκιου Αιμιλίου Λέπιδου Παύλου (αδελφού του Mάρκου Αιμίλιου Λέπιδου, ενός της Τριανδρίας). Του επετράπει ένας τιμητικός θρίαμβος και έδωσε μια πλούσια παράσταση μονομαχίας. Ήταν πραίτορας το 48. Ο Αυτοκράτορας Κλαύδιος τον αρραβώνιασε με την κόρη του Κλαυδία Οκταβία, αλλά αυτό διακόπηκε (επίσης το 48), όταν η αυτοκράτειρα Αγριππίνα η Νεότερη, ελπίζοντας να εξασφαλίσει την Οκταβία ως νύφη για τον γιο της Νέρωνα και επίσης να εξαλείψει μια πιθανή απειλή για την προοπτική του Νέρωνα, τον κατηγόρησε ψευδώς για ανοιχτή στοργή προς την αδελφή του Ιουνία Καλβίνα. Αυτό πραγματοποιήθηκε μέσω της αντιπροσωπείας του Λούκιου Βιτέλιου, ο οποίος ήταν ο σύζυγος της Ιουνίας. Κατά συνέπεια, ο Κλαύδιος διέκοψε τον αρραβώνα και ανάγκασε τον Σιλανό να παραιτηθεί από το δημόσιο αξίωμα. Αναγκάστηκε να αυτοκτονήσει την Πρωτοχρονιά του 49, την ίδια ημέρα που παντρεύτηκαν ο Κλαύδιος και η Αγριππίνα η Νεότερη.
Λ. Ι. Σιλανός ο Νεότερος
Ο Σιλανός (50-66) ήταν γιος του αδελφού του Πρεσβύτερου, Μάρκου. Η μητέρα του είναι άγνωστη. Μετά τη δολοφονία του πατέρα του, ανατράφηκε από την εκ πατρός θεία του Ιουνία Λεπίδα και τον σύζυγό της Γάιο Κάσσιο Λογγίνο. Ένας αξιοσέβαστος νεαρός ευγενής, έγινε αντίπαλος στα νιάτα του με τον αυτοκράτορα Νέρωνα. Όταν αποβλήθηκε από τη δημόσια ζωή από τον Νέρωνα μετά την ανάρρηση εκείνου στην πορφύρα, ο Σιλανός εξορίστηκε στη μικρή επαρχιακή πόλη Βάριον (Μπάρι στην Απουλία). Με εντολή να αυτοκτονήσει, επέλεξε να πολεμήσει και σκοτώθηκε σε αντιπαράθεση με τους φρουρούς του.
Βιβλιογραφικές αναφορές
Κατηγορία:Ιουλιο-Κλαυδιανή δυναστεία
Εθνική Βιβλιοθήκη του Τουρκμενιστάν
Δυνατότητες
Η Εθνική Βιβλιοθήκη διαθέτει αποθηκευτικό χώρο για πέντε εκατομμύρια αρχεία. Τα αναγνωστήρια της μπορούν να φιλοξενήσουν μέχρι  1 100 επισκέπτες κάθε φορά. Έλαβε δωρεές βιβλίων και βοήθεια για την αποκατάσταση των συλλογών της από διάφορες ξένες πηγές
Στεγάζεται στο επταώροφο Εθνικό Πολιτιστικό Κέντρο Τουρκμενιστάν, το οποίο εγκαινιάστηκε το 2007. Η Βιβλιοθήκη υπάγεται διοικητικά στο Υπουργείο Πολιτισμού του Τουρκμενιστάν.
Παραπομπές
Κατηγορία:Βιβλιοθήκες στο Τουρκμενιστάν Τουρ
Διοργανώσεις Ε.Π.Σ. Ηλείας 1983–84
Για την περίοδο 1983-84, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.
Πρωταθλητής αναδείχθηκε ο Εθνικός Αμαλιάδας ο οποίος σε αγώνα μπαράζ νίκησε τον Εθνικό Πύργου με σκορ 1-0.
Πρωτάθλημα
Η περίοδος 1983-84 ήταν η 15η σεζόν των πρωταθλημάτων της Ε.Π.Σ. Ηλείας.
Η δομή του πρωταθλήματος είναι η εξής:
Α κατηγορία
Στην Α κατηγορία μετείχαν 26 ομάδες χωρισμένες σε δυο ομίλους.
2ος όμιλος
Μπαράζ ανόδου Εθνικός Αμαλιάδας-Εθνικός Πύργου 1-0
Β κατηγορία
Στην Β κατηγορία μετείχαν 28 ομάδες χωρισμένες σε δυο ομίλους.
Γ κατηγορία
Στην Β κατηγορία μετείχαν 16 ομάδες χωρισμένες σε δυο ομίλους.
Κύπελλο Ηλείας
Τελικός
14 Μαρτίου 1984 Αστέρας Αμαλιάδας - Α.Ο Κάστρου 2-0 - εθνικό στάδιο Πύργου -
Εξωτερικοί σύνδεσμοι
Κατηγορία:Ε.Π.Σ. Ηλείας Κατηγορία:Εγχώρια ποδοσφαιρικά πρωταθλήματα 1983-1984 Κατηγορία:Εγχώρια ποδοσφαιρικά κύπελλα 1983-1984
Euroferry Olympia
Το Euroferry Olympia είναι πλοίο τύπου Hansa το οποίο ναυλώθηκε από την ιταλική Grimaldi Lines. Το πλοίο τέθηκε σε υπηρεσία από το 1995. Το πλοίο λειτουργούσε ως Transeuropa στη Βαλτική Θάλασσα από τη φινλανδική ναυτιλιακή εταιρεία Finnlines μέχρι τον Νοέμβριο του 2013. Ο νέος ιδιοκτήτης Grimaldi εκμεταλλευόταν το πλοίο στη Μεσόγειο. Στις 18 Φεβρουαρίου 2022 ξέσπασε μεγάλη φωτιά στο πλοίο ανοιχτά της Κέρκυρας, από την οποία έχασαν τη ζωή τους 11 άτομα.
Περιγραφή
Όταν κατασκευάστηκε, το πλοίο είχε μήκος 183 μέτρα, πλάτος 28,7 μέτρα και βύθισμα 6,8 μέτρα. Είχε ολική χωρητικότητα 32.535 τόνους, καθαρή 9.761 τόνους και μέγιστο φορτίου 11,682 τόνους. Το πλοίο κινούνταν από έναν κινητήρα ντίζελ Fyra Zgoda-Sulzer 8ZAL40S με ισχύ 23,070 kW, που κινούσε μια προπέλα. Η μέγιστη ταχύτητα του πλοίου ήταν 21.3 kn. Όταν κατασκευάστηκε, μπορούσε να μεταφέρει 90 επιβάτες.
Ιστορία
Το πλοίο κατασκευάστηκε ως B501/03 από την Stocznia Gdańska SA, Γκντανσκ, Πολωνία. Καθελκήθηκε ως Transeuropa στις 29 Δεκεμβρίου 1994 και παραδόθηκε στο Poseidon Schiffahrt OHG, Λύμπεκ, Γερμανία στις 31 Μαΐου 1995. Απέκτησε τον αριθμό IMO 9010175. Ξεκίνησε να λειτουργεί στη γραμμή Λύμπεκ – Ελσίνκι στις 6 Δεκεμβρίου. Το 2000, το Transeuropa ναυλώθηκε στη Finnlines Deutchland, εκτελώντας τη διαδρομή Ελσίνκι- Τραβεμύντε στις 10 Ιανουαρίου 2001.
Στις 6 Νοεμβρίου 2007, το Transeuropa τοποθετήθηκε στη γραμμή Λύμπεκ – Αγία Πετρούπολη. Αυτό άλλαξε σε Λύμπεκ– Μουκράν–Αγία Πετρούπολη στις 13 Φεβρουαρίου 2009 και στη συνέχεια Λυμπεκ–Μουκράν–Ελσίνκι–Αγία Πετρούπολη–Κότκα–Λύμπεκ στις 30 Μαΐου. Το πλοίο τοποθετήθηκε στη γραμμή Λύμπε–Ρόστοκ–Κότκα–Ελσίνκι στις 30 Δεκεμβρίου 2009 και στη συνέχεια Λύμπεκ–Βέντσπιλς–Αγία Πετρούπολη από τον Ιανουάριο του 2010 έως τις 6 Οκτωβρίου 2012. Το Transeuropa τοποθετήθηκε στη γραμμή Ελσίνκι-Ρόστοκ από τις 13 Νοεμβρίου έως τον Οκτώβριο 2013.
Τον Νοέμβριο του 2013, το Transeuropa πουλήθηκε στην Atlantica Navigazione, Νάπολη, Ιταλία. Το πλοίο απέπλευσε από το Τραβεμύντε για τη Μάλτα στις 2 Νοεμβρίου, φτάνοντας στις 20 Νοεμβρίου. Στη Βαλέτα έγιναν εργασίες μετασκευής ώστε να προσφέρει καταλύματα για 600 επιβάτες. Μετονομάστηκε σε Euroferry Olympia και τοποθετήθηκε στη γραμμή Ραβέννα – Ηγουμενίτσα – Πάτρα τον Ιανουάριο του 2014.
Πυρκαγιά του 2022
Στις 18 Φεβρουαρίου 2022, γύρω στις 4:30 τοπική ώρα (UTC+2), πυρκαγιά ξέσπασε στο πλοίο σε διεθνή ύδατα κοντά στα Διαπόντια νησιά, βόρεια της Κέρκυρας, ενώ εκτελούσε δρομολόγια από την Ηγουμενίτσα στη βορειοδυτική Ελλάδα προς το Μπρίντιζι στη νοτιοανατολική Ιταλία. Το πλοίο έπρεπε να εκκενωθεί. Οι καιρικές συνθήκες ήταν καλές, με βορειοδυτικούς ανέμους 4 μποφόρ, και στο πλοίο έσπευσαν για να συνδράμουν στη διάσωση πέντε σκάφη του ελληνικού λιμενικού, ένα σκάφος της ιταλικής ακτοφυλακής, τρία ελικόπτερα και η φρεγάτα Ύδρα. Σύμφωνα με τις αρχές, στο πλοίο επέβαιναν τουλάχιστον 290 άτομα: 239 εγγεγραμμένοι επιβάτες καθώς και 51 μέλη του πληρώματος, ενώ στη συνέχεια διαπιστώθηκε ότι υπήρχαν και λαθρεπιβάτες. Η φωτιά εκδηλώθηκε στο χώρο στάθμευσης, πιθανότατα σε φορτηγό.
Από το πλοίο διασώθηκαν αρχικά 278 άτομα, τα οποία μεταφέρθηκαν στο λιμάνι της Κέρκυρας, ενώ παράλληλα άρχισαν οι εργασίες πυρόσβεσης. Αργότερα μέσα στην ημέρα δύο άτομα απεγκλωβίστηκαν από το φλεγόμενο πλοίο, ένας οδηγός και ένας λαθροεπιβάτης. Ένας ακόμη οδηγός εντοπίστηκε και διασώθηκε από το πλοίο τα ξημερώματα στις 20 Φεβρουαρίου, και αργότερα την ίδια ημέρα εντοπίστηκε η σορός ενός οδηγού φορτηγού. Το πλοίο ρυμουλκήθηκε στις 23 Φεβρουαρίου στον Αστακό Αιτωλοακαρνανίας ώστε να ολοκληρωθεί η κατάσβεση της πυρκαγιάς και να ολοκληρωθούν οι προσπάθειες εντοπισμού των αγνοούμενων επιβατών. Η επιχείρηση ανοίγματος του καταπέλτη, ώστε να απομακρυνθούν τα οχήματα, στις 28 Φεβρουαρίου οδήγησε στην αναζωπύρωση της πυρκαγιάς στο γκαράζ του πλοίου.
Παραπομπές
Κατηγορία:Ναυτικά ατυχήματα στην Ελλάδα
Σχέσεις Ελλάδας και Γιουγκοσλαβίας
μικρογραφία Οι σχέσεις Ελλάδας και Γιουγκοσλαβίας αναφέρονται στις διμερείς σχέσεις μεταξύ της Ελλάδας και της Γιουγκοσλαβίας. Η Ελλάδα διατηρούσε πρεσβεία στο Βελιγράδι και η Γιουγκοσλαβία διατηρούσε πρεσβεία στην Αθήνα.
Οι δύο χώρες διατηρούσαν παραδοσιακά φιλικές σχέσεις μεταξύ τους, όπως γίνεται σήμερα και με τη Σερβία.
Μεσοπόλεμος
Το 1920, ο Αλεξάνταρ Καραγιώργεβιτς παρακολούθησε την ταφή του Έλληνα βασιλιά Αλεξάνδρου Α΄. Στις 9 Φεβρουαρίου 1934 υπεγράφη η Βαλκανική Συνεννόηση στην Αθήνα, μεταξύ της Γιουγκοσλαβίας, της Ελλάδας, της Ρουμανίας και της Τουρκίας. Στις 27 Φεβρουαρίου 1942 υπογράφηκε στο Λονδίνο η Συνθήκη για τη Βαλκανική Ένωση μεταξύ Γιουγκοσλαβίας και Ελλάδας. Ο βασιλιάς Πέτρος Β΄ Καραγιώργεβιτς παντρεύτηκε την Ελληνίδα πριγκίπισσα Αλεξάνδρα στις 20 Μαρτίου 1944, λίγο πριν το τέλος του Β΄ ΠΠ.
Μεταπολεμική περίοδος
Λόγω της υποστήριξης της Γιουγκοσλαβίας προς τους κομμουνιστές στον Ελληνικό Εμφύλιο Πόλεμο, οι σχέσεις των δύο χωρών ήταν για ένα σύντομο διάστημα εχθρικές. Ωστόσο, το 1950 οι δύο χώρες ξεκίνησαν διαδικασία επαναπροσέγγισης και στο τέλους του ίδιου έτους αντάλλαξαν πρεσβευτές. Το 1953 οι δύο χώρες, μαζί με την Τουρκία, υπέγραψαν το Βαλκανικό Σύμφωνο.
Ο Γιόσιπ Μπροζ Τίτο έκανε επίσημη επίσκεψη στην Ελλάδα στις 2-5 Ιουνίου 1954. Η επίσκεψη έλαβε μεγάλη κάλυψη από τον εγχώριο τύπο, ενώ συναντήθηκε με τον βασιλιά Παύλο και τη σύζυγό του Φρειδερίκη, ενώ τους έκανε δώρο δύο άλογα. Στη Θεσσαλονίκη έγινε παρέλαση προς τιμήν του, στις 5 Ιουνίου.
Τον Ιούλιο του 1956 ο Γιόζιπ Μπροζ Τίτο και ο Κωνσταντίνος Καραμανλής συναντήθηκαν στην Κέρκυρα. Τον Δεκέμβριο του 1956 ο Καραμανλής επισκέφθηκε τον Τίτο στο Βελιγράδι.
Παρά τις διαφορές των δύο χωρών για το θέμα της Μακεδονίας, μετά το 1951 η Ελλάδα δεν προέβη σε κάποια ιδιαίτερη αντίδραση αφού χρειαζόταν τη γιουγκοσλαβική στήριξη στο κυπριακό ζήτημα. Στις 18 Ιουνίου 1959 η Ελλάδα και η Γιουγκοσλαβία υπέγραψαν 12 συμφωνίες.
Ο Καραμανλής επισκέφθηκε τον Τίτο τον Ιούνιο του 1960, σε ανεπίσημη επίσκεψη.
Δεκαετία του 1990 και αρχές της δεκαετίας του 2000
Στις αρχές της δεκαετίας του 1990, η Γιουγκοσλαβία διαλύθηκε σε μεγάλο βαθμό καθώς αποσχίστηκαν η Σλοβενία, η Κροατία, η Βοσνία-Ερζεγοβίνη και η Βόρεια Μακεδονία (μόνο η τελευταία αποσχίστηκε ειρηνικά).
Η Ελλάδα αναγνώρισε τις παρακάτω χώρες στις εξής ημερομηνίες:
Η Γιουγκοσλαβία και η Ελλάδα διατήρησαν στενές σχέσεις. Η Ελλάδα υποστήριξε τη Γιουγκοσλαβία στον Πόλεμο της Βοσνίας, ενώ αρνήθηκε να παραχωρήσει στρατιωτικές βάσεις για χρήση από το ΝΑΤΟ. (για μια πιο εμπεριστατωμένη ανάλυση των ελληνογιουγκοσλαβικών-ελληνοσερβικών σχέσεων στη δεκαετία του 1990, βλέπε Ελληνο-Σερβικές σχέσεις) Η Ελλάδα ήταν η μόνη χώρα που εξέφρασε την αντίθεση της με τη νατοϊκή επίθεση στη Γιουγκοσλαβία το 1999 και, σύμφωνα με τις δημοσκοπήσεις της εποχής, η ελληνική κοινή γνώμη ήταν ομόφωνα κατά της επέμβασης. Μάλιστα η επίσκεψη του αμερικανού προέδρου Μπιλ Κλίντον τον Νοέμβριο του 1999 στην Ελλάδα συνοδεύτηκε από μαζικές αντιαμερικανικές διαδηλώσεις.
Τον Νοέμβριο του 1997 ο Σλόμπονταν Μιλόσεβιτς, πρόεδρος της Γιουγκοσλαβίας, έκανε επίσημη επίσκεψη στην Ελλάδα για να συμμετάσχει στη διάσκεψη της Κρήτης.
Στις 16 Ιανουαρίου 2001 ο νέος πρόεδρος της Γιουγκοσλαβίας, Βόγισλαβ Κοστούνιτσα, έφτασε στην Αθήνα για επίσημη επίσκεψη, αφού προηγουμένως είχε αναβληθεί δύο φορές.
Τον Μάιο του 2002 ο Έλληνας πρωθυπουργός Κώστας Σημίτης έφτασε στο Βελιγράδι για διήμερη επίσκεψη.
Δείτε επίσης
Για επισκόπηση των διμερών σχέσεων της Ελλάδας και των κρατών που προέκυψαν από τη Γιουγκοσλαβία, δείτε:
Παραπομπές
Γιουγκοσλαβια Ελλαδα
Ματσούκι Αιτωλοακαρνανίας
Το Ματσούκι, επίσημα Ματσούκιον είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 80 μέτρα.
Γεωγραφία - Ιστορία
Το Ματσούκι βρίσκεται στις δυτικές όχθες της τεχνητής λίμνης Στράτου. Απέχει 15 χλμ. ΒΔ. από το Αγρίνιο και στα βορειοανατολικά του υπάρχει η σιδερένια γέφυρα Ματσουκίου που ενώνει τις δυτικές με ανατολικές όχθες της λίμνης και τη Σπολάϊτα. Το χωριό ιδρύθηκε από Πόντιους πρόσφυγες του Τσαγράκ Κερασούντας που εγκαταστάθηκαν στην περιοχή το 1923 μετά τη Μικρασιατική καταστροφή και την ανταλλαγή πληθυσμών. Την περίοδο της κατοχή ς είχε δημιουργηθεί υποδειγματικός ποντιακός οικισμός με 50 σπίτια και 290 κατοίκους, ο οποίος κάηκε από τους Γερμανούς ως αντίποινα για την απόπειρα ανατίναξης της γέφυρας του Αχελώου και το θάνατο Ιταλών στρατιωτών, από δυνάμεις ανταρτών της περιοχής. Ο οικισμός ξαναφτιάχτηκε και το 1961 αριθμούσε 431 κατοίκους. Το 1971 μεγάλο μέρος του χωριού και των χωραφιών της περιοχής απαλλοτριώθηκε λόγω της κατασκευής του υδροηλεκτρικού φράγματος Στράτου. Οι κάτοικοί του ασχολούνται περισσότερο με τη γεωργία (κυρίως καλλιέργεια ελιάς) και λιγότερο με την κτηνοτροφία.
Διοικητικά
Το Ματσούκι αναφέρεται επίσημα το 1836 να προσαρτάται στον τότε δήμο Στράτου και το 1841 να καταργείται. Το 1928 αναφέρεται ξανά να προσαρτάται στην τότε κοινότητα Λεπενούς και το 1929 με το ΦΕΚ 395Α - 06/11/1929 να ορίζεται έδρα της νεοϊδρυθείσας κοινότητας Ματσουκίου. Σύμφωνα με το πρόγραμμα Καλλικράτης ανήκει στην τοπική κοινότητα Ματσουκίου που υπάγεται στη δημοτική ενότητα Στράτου του δήμου Αγρινίου και σύμφωνα με την απογραφή 2011 έχει 224 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Ντάνιελ Πέτερ
Ο Ντάνιελ Πέτερ (γερμανικά: Daniel Peter) (9 Μαρτίου 1836 – 4 Νοεμβρίου 1919) ήταν Ελβετός-Γάλλος σοκολατοποιός και επιχειρηματίας, ο οποίος ίδρυσε την εταιρεία Peter's Chocolate. Γείτονας του Ανρί Νεστλέ στο Βεβέ, ήταν ένας από τους πρώτους σοκολατοποιούς που έφτιαξαν σοκολάτα γάλακτος και πιστώνεται για την επινόηση της, το 1875 ή το 1876, προσθέτοντας γάλα σε σκόνη στη σοκολάτα.
Βιογραφία
Ο Πέτερ γεννήθηκε στις 9 Μαρτίου 1836 στο Μουντόν, στο Καντόνι του Βω. Οι γονείς τους ήταν ο Ζαν Σάμουελ Πέτερ, κρεοπώλης και η Ζαν-Λουί Λορέν, μια οικογένεια αλσατικής καταγωγής. Ξεκίνησε την εμπορική του μαθητεία στο Βεβέ, όπου το 1856 ίδρυσε την επιχείρηση κατασκευής κεριών Frères Peter, αλλά σύντομα διαφοροποίησε την επιχείρησή του για να συμπεριλάβει την παραγωγή σοκολάτας, καθώς η ζήτηση για τα κεριά του μειώθηκε, λόγω της εισαγωγής φθηνών λαμπτήρων κηροζίνης. Παντρεύτηκε το 1863 τη Φανί-Λουίζ Καγιέ, κόρη του Φρανσουά-Λουί Καγιέ, επίσης σοκολατοποιού. αριστερά|μικρογραφία| Διαφήμιση για το Gala Peter Όταν ο Πέτερ σκέφτηκε τη διαδικασία παρασκευής σοκολάτας γάλακτος το 1857, αντιμετώπισε πρόβλημα με την αφαίρεση του νερού από το γάλα, το οποίο προκάλεσε τη δημιουργία μούχλας. Μόνο όταν επιστράτευσε τη συνεργασία του Ανρί Νεστλέ, τότε παραγωγό παιδικών τροφών που είχε εφεύρει μια διαδικασία συμπύκνωσης γάλακτος, και τελικά, το 1875, μετά από επτά χρόνια προσπάθειας, κατάφερε να φέρει το προϊόν στην αγορά. Ωστόσο, μόνο μετά από πολλά χρόνια τελειοποίησης αναπτύχθηκε η αρχική φόρμουλα και, το 1887, κυκλοφόρησε τελικά η μάρκα Gala Peter. Ο Ντάνιελ Πέτερ ονόμασε το προϊόν του «Gala» από την ελληνική λέξη «γάλα». Από αυτές τις εξελίξεις σύντομα η Ελβετία κυριάρχησε στην αγορά της σοκολάτας. Νωρίτερα, το 1896, ο Ντάνιελ Πέτερ έγραψε:
Μετά τα Μεσάνυχτα
Το Μετά τα Μεσάνυχτα (αγγλικά: Don't Look Now, ιταλικά: A Venezia... un Dicembre rosso shocking) είναι ανεξάρτητη ταινία ψυχολογικού τρόμου, βρετανικής και ιταλικής συμπαραγωγής σε σκηνοθεσία του Νίκολας Ρόουγκ. Βασίζεται στην ομότιτλη ιστορία μικρού μήκους της Δάφνη Ντι Μωριέ. Η Τζούλι Κρίστι και ο Ντόναλντ Σάδερλαντ υποδύονται ένα παντρεμένο ζευγάρι, που ταξιδεύει στην Βενετία μετά από τον τυχαίο θάνατο της κόρης τους, αφότου ο σύζυγος δέχεται μια πρόταση για να αποκαταστήσει μια εκκλησία. Συναντούν δύο αδελφές, η μια εκ των οποίων ισχυρίζεται ότι είναι μελλοντολόγος και τους ειδοποιεί ότι η κόρη τους προσπαθεί να επικοινωνήσει μαζί τους και τους προειδοποιεί για έναν επικείμενο κίνδυνο. Αρχικά, ο σύζυγος αγνοεί τους ισχυρισμούς τους, αλλά στη συνέχεια βιώνει μυστήρια θεάματα.
Ενώ η ταινία Μετά τα Μεσάνυχτα περιλαμβάνει πολλά στοιχεία του είδους θρίλερ, εστιάζει περισσότερο στην ψυχολογία του πόνου και ο αντίκτυπος που μπορεί να έχει σε μια σχέση ο θάνατος ενός παιδιού. Ο τρόπος που απεικονίζει η ταινία τη θλίψη έχει αναγνωρισθεί ως ασυνήθιστα ισχυρή για μια ταινία η οποία παρουσιάζει υπόθεση με υπερφυσικά στοιχεία.
Ντάνιελ Πέτερ
Βιογραφία
Ο Πέτερ λάνσαρε επίσης το εμπορικό σήμα Delta Peter, το οποίο αποτελούνταν από γάλα και σκόνη κακάο που θα μπορούσαν να προστεθούν στο νερό για να παρασκευαστεί ένα ρόφημα σοκολάτας. Ο Πέτερ χρησιμοποίησε μια τριγωνική συσκευασία, με κάθε μεμονωμένο τρίγωνο συμπιεσμένης σκόνης να χρησιμοποιείται για ένα φλιτζάνι.
Μετά τα Μεσάνυχτα
Η ταινία Μετά τα Μεσάνυχτα είναι γνωστή για το καινοτόμο στιλ του μοντάζ και τη χρήση επαναλαμβανόμενων μοτίβων και θεμάτων και για την επίμαχη σεξουαλική σκηνή, η οποία εξαιρετικά τολμηρή για την εποχή της. Η ταινία περιλαμβάνει συχνά αναδρομές στο παρελθόν και διατηρεί το προαίσθημα, αλλά μερικές σκηνές διακόπτονται, ούτως ώστε να παραπλανήσουν τον θεατή από αυτό που πραγματικά συμβαίνει. Εφαρμόζει μια ιμπρεσιονιστική προσέγγιση στο συμβολισμό της, συχνά προμηνύοντας γεγονότα με γνωστά αντικείμενα, σχέδια και χρώματα, χρησιμοποιώντας σχετικές τεχνικές μοντάζ.
Ντάνιελ Πέτερ
Βιογραφία
Νωρίτερα, το 1879, ο Πέτερ και ο Ανρί Νεστλέ σχημάτισαν μια εταιρική σχέση που οργάνωσε τη Nestlé, μια από τις μεγαλύτερες βιομηχανίες ζαχαροπλαστικής με έδρα την Ευρώπη. Το 1904, τελικά συγχωνεύτηκε με την εταιρεία Kohler. Όλες οι μάρκες Peter, Cailler και Kohler αγοράστηκαν από τη Nestlé το 1929.
Μετά τα Μεσάνυχτα
Η φήμη της ταινίας έχει αυξηθεί ανά τα χρόνια και από την κυκλοφορία της μέχρι και σήμερα, θεωρείται κλασικό και σημαντικό έργο στην ιστορία του είδους του τρόμου και του βρετανικού κινηματογράφου.
Υπόθεση
Κάποιο διάστημα μετά τον πνιγμό της μικρής τους κόρης, Κριστίν (Σάρον Ουίλιαμς), σε ένα δυστύχημα στο αγγλικό τους σπίτι, ο Τζον Μπάξτερ (Ντόναλντ Σάδερλαντ) και η θλιμμένη του σύζυγος Λόρα (Τζούλι Κρίστι) πηγαίνουν ένα ταξίδι στη Βενετία, αφότου ο Τζον αποδέχεται μια πρόταση από έναν επίσκοπο (Μάσιμο Σεράτο) να αποκαταστήσει μια αρχαία εκκλησία. Η Λόρα συναντά δύο ηλικιωμένες αδελφές, την Χέδερ (Χίλαρι Μέισον) και Γουέντι (Κλέλια Ματάνια), σε ένα εστιατόριο όπου εκείνη και ο Τζον δειπνούν. Η Χέδερ ισχυρίζεται ότι έχει τηλεπαθητικές ικανότητες και παρά το γεγονός ότι είναι τυφλή, ενημερώνει τη Λόρα ότι μπορεί να "δει" τη νεκρή κόρη των Μπάξτερ. Ταραγμένη, η Λόρα επιστρέφει στο τραπέζι της όπου και λιποθυμά.
Ντάνιελ Πέτερ
Βιογραφία
Ο Ντάνιελ Πέτερ πέθανε στις 4 Νοεμβρίου 1919 στο Βεβέ.
Παραπομπές
Κατηγορία:Ελβετοί σοκολατοποιοί Κατηγορία:Ελβετοί επιχειρηματίες Κατηγορία:Ελβετοί εφευρέτες
Μετά τα Μεσάνυχτα
Υπόθεση
Η Λόρα οδηγείται στο νοσοκομείο, όπου αργότερα λέει στον Τζον τι της είπε η Χέδερ. Ο Τζον είναι σκεπτικός, αλλά εκπλήσσεται ευχάριστα από τη θετική αλλαγή στη συμπεριφορά της Λόρα. Αργότερα το βράδυ, αφότου επιστρέφουν από το νοσοκομείο, ο Τζον και η Λόρα κάνουν παθιασμένο σεξ. Έπειτα, πηγαίνουν να δειπνήσουν, όπου και χάνονται και για λίγο χωρίζονται. Ο Τζον ρίχνει μια ματιά σε κάτι, το οποίο φαίνεται να μοιάζει με μικρό παιδί (Αντελίνα Ποέριο) να φοράει ένα κόκκινο παλτό, όμοιο με εκείνο την Κριστίν, που φορούσε όταν πέθανε.
Την επόμενη ημέρα, η Λόρα συναντά την Χέδερ και την Γουέντι, καλούν τα πνεύματα, για να επικοινωνήσουν με την Κριστίν. Όταν επιστρέφει στο νοσοκομείο, η Λόρα ενημερώνει τον Τζον ότι η Κριστίν είπε ότι εκείνος κινδυνεύει και πρέπει να φύγει από την Βενετία. Ο Τζον χάνει την ψυχραιμία του με τη Λόρα, αλλά εκείνη τη νύχτα λαμβάνουν ένα τηλεφώνημα, το οποίο τους ενημερώνει ότι ο γιος τους (Νίκολας Σέλτερ) έχει τραυματισθεί σε ένα ατύχημα στο οικοτροφείο του. Η Λόρα αναχωρεί για την Αγγλία, ενώ ο Τζον μένει για να ολοκληρώσει την αποκατάσταση. Λίγο αργότερα, ο Τζον σχεδόν σκοτώνεται σε ένα ατύχημα στην εκκλησία, όταν το ικρίωμα καταρρέει και το ερμηνεύει ως τον "κίνδυνο" για τον οποίο ερμήνευσαν οι αδελφές.
Αργότερα εκείνη την ημέρα, και ακόμη υπό την υπόθεση ότι η Λόρα είναι στην Αγγλία, ο Τζον συγκλονίζεται όταν την εντοπίζει σε μια διερχόμενη βάρκα, που αποτελεί μέρος της κηδείας, με τη συνοδεία των δύο αδελφών. Ανησυχώντας για την ψυχική κατάσταση της συζύγου του και με τις διαδόσεις για έναν κατά συρροήν δολοφόνο που κυκλοφορεί στη Βενετία, αναφέρει την εξαφάνιση της Λόρα στην αστυνομία. Ο επιθεωρητής (Ρενάτο Σκάρπα) που ερευνά τις δολοφονίες, υποπτεύεται τον Τζον και γι' αυτόν το λόγο τον παρακολουθεί. Αφού αναζητά μάταια τη Λόρα και τις αδελφές, βλέπει πάλι την παιδική φιγούρα με το κόκκινο παλτό, ο Τζον έρχεται σε επαφή με το σχολείο του γιου του, μόνο για να ανακαλύψει ότι η Λόρα βρίσκεται ήδη εκεί. Αφού της μιλάει για να επιβεβαιώσει ότι πράγματι βρίσκεται στην Αγγλία, ο σαστισμένος Τζον επιστρέφει στο αστυνομικό τμήμα, για να ενημερώσει την αστυνομία ότι βρήκε τη γυναίκα του. Στο μεταξύ, η αστυνομία παίρνει την Χέδερ για ανάκριση, οπότε ο Τζον για να απολογηθεί, προσφέρεται να τη συνοδεύσει πίσω στο ξενοδοχείο.
Αφότου επιστρέφει, η Χέδερ εκστασιάζεται και ο Τζον βρίσκει δικαιολογίες και φεύγει αμέσως. Όταν επαναφέρεται πίσω στις αισθήσεις της, ικετεύει την αδελφή της να ακολουθήσουν τον Τζο, αισθανόμενη ότι κάτι τραγικό θα συμβεί, αλλά η Γουέντι δεν μπορεί να τον εντοπίσει. Εν τω μεταξύ, ο Τζον βλέπει ξανά τη μυστηριώδη κόκκινη φιγούρα και αυτήν τη φορά την ακολουθεί. Στριμώχνει τη φευγαλέα φιγούρα σε ένα ερημωμένο παλάτι και την πλησιάζει, πιστεύοντας ότι είναι ένα παιδί. Αντιθέτως, αποκαλύπτεται ότι είναι ένας αποκρουστικός θηλυκός νάνος, και ενώ ο Τζον παγώνει από τον φόβο του, ο νάνος βγάζει έναν μπαλτά και του κόβει το λαρύγγι. Ενώ αργοπεθαίνει, ο Τζον συνειδητοποιεί πολύ αργά ότι όλες αυτές οι παράξενες θεάσεις που βίωνε, ήταν προοικονομία για τον επικείμενο θάνατο και την κηδεία του.
Βάλερι Ζαλούζνι
Ο Βάλερι Ζαλούζνι (ουκρανικά: Валерій Федорович Залужний· 8 Ιουλίου 1973) είναι Ουκρανός στρατιωτικός, αντιστράτηγος, ανώτατος διοικητής των Ενόπλων Δυνάμεων της Ουκρανίας (από τις 27 Ιουλίου 2021) και μέλος του Συμβουλίου Εθνικής Ασφάλειας και Άμυνας της Ουκρανίας (από τις 28 Ιουλίου 2021).
Διοικητής της Επιχειρησιακής Διοίκησης του Βορρά (2019-2021), αρχηγός και πρώτος διοικητής του Μικτού Επιχειρησιακού Επιτελείου των Ενόπλων Δυνάμεων της Ουκρανίας (2018), αρχηγός επιτελείου και πρώτος αναπληρωτής διοικητής της Δυτικής Επιχειρησιακής Διοίκησης (2017) αλλά και διοικητής της 51ης Ταξιαρχίας (2009-2012).
Συνέντευξη
Κατηγορία:Ουκρανοί στρατιωτικοί
Αντρίι Ταράν
Ο Αντρίι Ταράν (ουκρανικά: Андрій Васильович Таран) (4 Μαρτίου 1955 -) είναι Ουκρανός στρατιωτικός ηγέτης και πολιτικός. Ήταν ο 16ος Υπουργός Άμυνας της Ουκρανίας. Είναι επίσης συνταξιούχος αξιωματικός στις ουκρανικές ένοπλες δυνάμεις.
Παραπομπές
Κατηγορία:Υπουργοί αμύνης της Ουκρανίας Κατηγορία:Ουκρανοί στρατιωτικοί